钦定古今图书集成/明伦汇编/官常典/第543卷 > 《种世衡传论》宋·史
## 钦定古今图书集成/明伦汇编/官常典/第543卷 > 《种世衡传论》宋·史

论曰：“宋惩五季藩镇之弊，稍用缝掖治边陲，领介胄。
然兵势国之大事，非素明习，而欲应变决策于急遽
危难之际，岂不仆哉！”种氏自世衡立功青涧，抚循士
卒，威动羌、夏，诸子俱有将材，至师道、师中已三世，号
“山西名将。”徽宗任宦竖开边衅，师道之言不售，卒基
南北之祸。金以孤军深入，师道请迟西师之至而击
之，长驱上党，师中欲出其背以揜之，可谓至计矣。李
纲、许翰顾以为怯缓逗挠，动失机会，遂至大衄，而国
随以败，惜哉！